Transliteration: um-ma e-na-sú-in-ma a-na a-šur-mu-ta-bi₄-il₅ ú a-šur-SIG₅ x qí-bi₄-ma a-ḫu-ú-a a-tù-nu i-na (d)UTU-ši na-áš-pé-er-tí ta-ša-me-a-ni a-na a-šur-SIG₅ qí-bi₄-ma a-na ṣé-er KÙ.BABBAR ša a-ta ta-ni-iš-ú 1.5 ma-na KÙ.BABBAR ú 5 GÍN KÙ.KI a-na en-na-nim ú e-ni-ša-ru-um ku-nu-ki-a a-dí-in-ma a-na ṣé-ri-ku-nu na-ší ú a-na-ku a-we-el gi₅-mì-lim a-pu-tum i-ḫi-id-ma ší-ma-am ša ba-lá-ṭí-a ša-ma-a ṣú-ḫa-ru-a lá i-sà-ḫu-ur ṭur-da-ni-šu-nu
Translation: From Enna-Suen to Aššur-muttabbil and Aššur-damiq: